Dreitrog-Brunnen
Dr Dreidroog-Brunne befindet sich uf em Sevogelblatz z Baasel am Egge vo dr Sevogelstrooss und dr Hardstrooss. Er stoot nit under Dänggmolschutz und isch aber äins vo de Baasler Kulturgüeter, wo für d Region vo Bedütig si.

D Gschicht vom Brunne
Dr Brunne isch 1884 vo de Archidekte Vischer & Fueter baut worde. Er het, wie dr Naame säit, drei Dröög, wo verziert si und sich uf drei Site vom viereggige Brunnestogg befinde. Au uf em Brunnestogg het s Verzierige und oobe druf isch e Bluemechnopf. 

Dr Brunne isch entstande, wil d Bevölkerig reklamiert het. Si isch mit de Brünne nid zfriide gsi, wo in de 1870er und 1880er Joor in Serie in dr Stadt ufgstellt worde si. Dr Dreidroog-Brunne isch us drissig Vorschleeg usgweelt worde.

Litratuur 
 Beat Trachsler: Basler Brunnen aus alter und neuer Zeit. GS-Verlag, Basel 1998.

Fuessnoote

Brunne z Basel
Kulturguet vo regionaler Bedütig im Kanton Basel-Stadt